stanford-oval/wikipedia huggingface dataset:
Valeri Krykov

| Valeri Krykov> Henkilötiedot |
| --- | --- |
Syntynyt: 6. marraskuuta 1967 (ikä 56) Helsinki, Suomi
Kansalaisuus:   Suomi
Jääkiekkoilija
Lempinimi:  Vallu   Vuosaaren lentävä postimies   Teräsmies
Pelipaikka:  keskushyökkääjä
Maila:  vasen
Pituus:  192 cm
Paino:  92 kg
Pelaajaura
Pääsarjaura:  1987–2005
Seurat:  SM-liiga   HIFK   Tappara   Blues   Elitserien   Timrå IK
Valeri Krykov (s. 6. marraskuuta 1967 Helsinki) on suomalainen entinen jääkiekkoilija, joka oli pelipaikaltaan keskushyökkääjä. Krykov pelasi pääsarjatasolla yhteensä 18 kokonaista kautta Suomessa ja Ruotsissa. Hän esiintyi ensimmäistä kertaa SM-liigassa kaudella 1987–1988 pelaamalla kolme ottelua Helsingin IFK:ssa. Krykov pelasi vielä 30 ottelua viimeisellä kaudellaan syksyllä 2005 Ruotsissa. Krykov ehti jo lopettaa peliuransa keväällä 2005, mutta hänen kolmen edelliskautensa seura Timrå IK menetti pelaajia NHL:ään, jonka myötä hän päätyi vielä paikkaamaan seuran pelaajapulaa kuukauden sopimuksella, jota jatkettiin lopulta joulukuun puoliväliin saakka. Krykov pelasi viimeisen ottelunsa 10. joulukuuta 2005.
Krykov pelasi SM-liigassa 687 runkosarja- ja 40 pudotuspeliottelua sekä Ruotsin Elitserienissä 180 runkosarja- ja 27 pudotuspeliottelua.
Peliura > Uran alku Suomessa

Krykov aloitti jääkiekon pelaamisen Vuosaaren Viikingeissä Helsingissä, josta hän siirtyi HIFK:hon. Krykov vakiinnutti pelipaikkansa HIFK:n liigajoukkueessa kaudella 1988–1989 ja edusti seuraa vuosina 1987–1994. Hän pelasi seurassa 273 runkosarjaottelua tehopistein 108+103=211 ja 22 pudotuspeliottelua pistein 9+3=12. Hän sai seurassa pelatessaan yhden hänen lempinimistään, ”Vuosaaren lentävä postimies” hänen toimiessaan postinkantajana ennen SM-liigan kehittymistä ammattilaissarjaksi. Krykov voitti lisäksi salibandyn Suomen mestaruuden SSV:ssä kaudella 1992–1993.
Vuonna 1994 Krykov siirtyi Tampereelle ja Tapparaan. Hän muodosti yhden sarjan tehokkaimmista keskushyökkääjäkolmikoista Janne Ojasen ja Aleksandr Barkovin kanssa. Krykov pelasi Tapparassa yhteensä 304 runkosarja- ja 15 pudotuspeliottelua tehopistein 82+117=199 vuosina 1994–2000.
Krykov jatkoi Tapparasta Espoo Bluesiin kesällä 2000. Hän pelasi seurassa kaksi kautta toimien myös joukkueen kapteenina. Hän edusti Bluesia 110 runkosarjaottelussa tehoin 40+32=72 sekä kolmessa pudotuspeliottelussa ilman tehopisteitä.
Peliura > Uran jatko Ruotsissa

Krykov siirtyi pelaamaan kahden Bluesissa pelatun kauden jälkeen monen muun suomalaispelaajan tapaan Ruotsiin. Seuraksi valikoitui Timrå IK. Joukkue oli ollut edeltäneellä kaudella Elitserienin huonoin, mutta muun muassa Krykovin panos nosti joukkueen tasoa. Timrå sijoittui Krykovin ensimmäisellä Ruotsin-kaudella runkosarjassa kolmanneksi ja eteni välieriin asti pudotuspeleissä. Seuraavina kausina joukkue sijoittui runkosarjassa sijoille 6, 3 ja 9. Krykov pelasi Ruotsissa ja Timråssä yhteensä 180 runkosarjaottelua tehoin 31+72=103 sekä 27 pudotuspeliottelua pistein 5+8=13.
Teräsmies Krykov

Krykov tunnettiin myös lempinimellä ”Teräsmies”, joka perustui ennen kaikkea hänen peräkkäisten pelattujen SM-liigaotteluiden ennätykseen, mutta myös hänen yleisesti vähäisiin poissaoloihinsa. Krykov pelasi 488 runkosarjaottelua putkeen 19. syyskuuta 1991 – 13. helmikuuta 2001, kunnes kuume esti hänen pelaamisensa Bluesin kotiottelussa Turun Palloseuraa vastaan.
Yksityiselämä

Krykovilla on venäläiset sukujuuret. Hänet tunnettiin urallaan joukkuepelaajana sekä hyvänä joukkuetoverina. Hänet tunnetaan maanläheisenä ihmisenä myös siviilissä. Krykov on asunut peliuransa jälkeen kotimaisemissaan Helsingin Vuosaaressa. Krykov on naimisissa ja hänellä on kolme lasta.
Salibandy ja SSV

Krykov on pelannut jääkiekon lisäksi myös kymmenen salibandyn pääsarjatason ottelua 1990-luvun alussa tehopistein 4+7=11. Hän edusti kaikissa otteluissa vuosaarelaista SSV:tä, joka voitti Krykovin ensimmäisellä kaudella hopeaa ja toisella kaudella Suomen mestaruuden.
Netanyan stadion

| Netanyan stadion |
| --- | --- |

Rakennuksen tiedot
Sijainti:   Netanya
Koordinaatit:  32°17′39.6″N, 34°51′52.47″E
Avattu:  2012
Omistaja:  Netanyan kaupunki
Käyttäjät
 Maccabi Netanya FC 
Katsojakapasiteetti
 13 610 (1. rakennusvaihe) 
Lisää rakennusartikkeleitaArkkitehtuurin teemasivulla
Netanyan stadion (hepr. ‏אצטדיון נתניה‎, Itztadyon Netanya) on Israelissa Netanyan kaupungissa sijaitseva jalkapallostadion. Rakennustyöt aloitettiin vuonna 2005 ja stadionin ensimmäinen vaihe otettiin käyttöön marraskuussa 2012.
Ensimmäisessä rakennusvaiheessa valmistui kaksi katsomonosaa, 36 aitiota sekä VIP- ja lehdistökatsomot. Niiden kapasiteetti on yhteensä 13 610 henkeä. Toisessa rakennusvaiheessa Netanya Stadionin yleisökapasiteetti tulee kasvamaan 24 000 katsojaan, lisäksi sen lähistölle valmistuu harjoituskenttiä. Aivan stadionin vierestä kulkee Binyaminan ja Askalonn välinen rautatie ja sen yhteyteen on tarkoitus rakentaa myös rautatieasema.
Netanyan stadion on paikallisen jalkapalloseuran Maccabi Netanyan kotikenttä. Ensimmäinen kansainvälinen ottelu stadionilla pelattiin 6. helmikuuta 2013, jolloin siellä kohtasivat Israelin ja Suomen jalkapallomaajoukkueet.
Veijo Tahvanainen

Veijo Matias Tahvanainen (s. 27. syyskuuta 1938 Ilomantsi) on entinen suomalainen suunnistaja, joka oli tuomassa Suomelle viestin MM-hopeaa 1968. Hän voitti hiihtosuunnistuksen ensimmäisen Suomen mestaruuden 1966 ja osallistui lajin ensimmäisiin epävirallisiin MM-kisoihin 1972.
Veijo Tahvanainen osallistui kolmiin kesäsuunnistuksen MM-kisoihin. Linköpingissä 1968 hän sijoittui henkilökohtaisella matkalla kymmenenneksi ja valittiin viestijoukkueen kakkososuudelle. Viestistä tulikin tiukka kisa, jossa Ruotsi jätti Suomen hopealle vaivaisella yhdeksän sekunnin erolla. Suomen muut viestinviejät olivat Rolf Koskinen, Juhani Salmenkylä ja Markku Salminen. Friedrichrodan kisat 1970 eivät tuoneet Suomelle yhtään mitalia. Tahvanainen oli miesten henkilökohtaisella matkalla toiseksi paras suomalainen 14:nnellä sijallaan. Viestissä hän lähetti Veikko Kostiaisen ankkuriosuudelle toisena, mutta lopputuloksissa Suomi tipahti neljänneksi. Stare Splavyssa 1972 Suomen menestys oli naisten varassa. Tahvanainen oli taas miesten kisan toiseksi paras suomalainen yhdeksänneksi sijoittuneena, mutta viesti päättyi hylkäykseen Risto Nuuroksen leimattua kolmannella osuudella väärällä rastilla.
PM-kisoissakaan ei Tahvanaiselle henkilökohtaista menestystä herunut. Vuoden 1969 PM-kisoissa hän ei edes nähnyt viestikilpailun loppua: Tahvanainen, Tuomo Peltola ja Veikko Kostiainen oli sijoitettu Suomen kolmen viestijoukkueen avaussuunnistajiksi, jotta he ehtivät heti oman suorituksensa jälkeen lähteä sotilaiden MM-kisoihin Sveitsiin.
Veijo Tahvanainen edusti Asikkalan Raikasta ja sai sen riveissä juhlia Jukolan viestin voittoa 1967 ja 1968. Jälkimmäisenä vuonna Raikkaan miehistö ylsi Tiomila-viestissä toiseksi, mikä onkin seuran historian paras saavutus tuossa ruotsalaiskisassa.
Tahvanainen teki historiaa voittamalla hiihtosuunnistuksen ensimmäisen henkilökohtaisen Suomen mestaruuden 1966. Hän oli mukana myös lajin ensimmäisissä epävirallisissa MM-kisoissa Bulgarian Velingradissa maaliskuussa 1972: tuloksena oli seitsemäs sija neljänneksi parhaana suomalaisena, joten kolmen hengen joukkuekisan, jossa Suomi sijoittui toiseksi, tuloksiin Tahvanaista ei laskettu.
Veijo Tahvanainen kilpaili myös ampumahiihtäjänä.
Saavutukset > Suunnistuksessa

MM-hopeaa viestissä 1968
MM-kisoissa henkilökohtaisella matkalla yhdeksäs 1972, kymmenes 1968 ja neljästoista 1970
SM-kultaa pitkällä matkalla 1971
SM-kultaa yösuunnistuksessa 1967 ja 1972
Jukolan viestin voitto 1967–68 (Asikkalan Raikas)
Tiomila-viestissä toinen 1968 (Asikkalan Raikas)
Saavutukset > Hiihtosuunnistuksessa

Epävirallisissa MM-kisoissa seitsemäs 1972
SM-kultaa henkilökohtaisella matkalla 1966 ja 1969
SM-kultaa viestissä 1967 ja 1972 (Asikkalan Raikas)
Uskonnollinen vasemmisto

Uskonnollinen vasemmisto on uskonnollis-yhteiskunnallinen liike, joka syntyi 1800-luvun lopun jälkeisessä Yhdysvallloissa. Uskonnollisella vasemmistolla tarkoitetaan erityisesti vasemmistolaisia kristillisiä ja juutalaisia toimijoita. Uskonnollinen vasemmisto on uskontopohjainen kansanliike, johon kuulutaan järkiperäisen valinnan takia.
Uskonnollisen vasemmiston jäseniksi lasketaan ne toimijat, jotka ovat korostaneet yhteiskuntarakenteiden muuttamista, kaikkien ihmisten tasa-arvoa sekä taloudellis-sosiaalista oikeudenmukaisuutta vasemmistolaisesta näkökulmasta, yksilön hengellisyyden ja tuonpuoleisuuden sijasta.
Uskonnollisen vasemmiston toimijat ovat pyrkineet vaikuttamaan tavoitteisiinsa pääasiassa valtiollisen tai monikansallisen lainsäädännön keinoin.
Yhteiskunnallinen vaikutus

Yhdysvalloissa vasemmistolaisuuden ja uskonnollisuuden toisiinsa nivoutumisella on pitkät perinteet. Erityisesti poliittisesti osallistuvat vasemmistolainen kristillisyys ja juutalaisuus ovat olleet merkittäviä toimijoita.
Uskonnollisella vasemmistolla on ollut huomattavaa menestystä sekä kansallisen keskustelun reunaehtojen määrittämisessä että arvoasetelmien ja poliittisten hankkeiden siirtämisessä lainsäädäntöön. Myös Yhdysvaltain maallistunut vasemmisto on imenyt huomattavia vaikutteita kirkoista ja synagogista. Voimansa yhdistämällä maallinen ja uskonnollinen vasemmisto ovat saavuttaneet huomattavaa menestystä.
Yhdysvalloissa on aina ollut myös uskonyhteisöjä, jotka eivät ole olleet poliittisesti osallistuvia.
Kannatus > Poliittinen rakenne

Uskonnolliseen vasemmistoon kuuluu sosialisteja tai sosiaalidemokraatteja ja myös uudistusmielisiä porvareita.
Uskonnollinen vasemmisto toimii uskontopohjaisesti ja uskontojenvälisesti, johon kuuluu niin vasemmistolaisiksi kristityiksi kuin juutalaisiksi tunnustautuvia. Uskonnollinen vasemmisto on kansalaisliike ja siihen kuulutaan oman valinnan takia.
Kannatus > Uskonnollinen rakenne

Uskonnollisen vasemmiston edustajia on kaikissa uskonyhteisöissä. Perinteisesti se on ollut vahvinta pienissä unitaari-universalistikirkoissa ja suurissa, niin sanottua päälinjan protestantismia tunnustavissa kirkkokunnissa. Kaikki päälinjan jäsenet – toisin kuin viralliset kannat ja johtoeliitti – eivät tosin kuulu uskonnolliseen vasemmistoon.
Historia > Sosiaalisen evankeliumin liike

Yhdysvaltain protestanttisista kirkoista kumpusi 1900-luvun alussa vasemmistolainen aktivismi, jota on kutsuttu sosiaalisen evankeliumin liikkeeksi. Liike loi perustan paitsi valtiolliselle sosiaalihuollolle, myös finanssilaitosten ja teollisuuden valtiolliselle säätelylle ja ammattiyhdistysliikkeen sekä lasten ja naisten oikeuksien suojelulle.
Historia > Maailmansotien välissä

Uskonnollisen vasemmiston kädenjälki näkyi myös 1930-luvun suureen lamaan vastanneessa valtiollisessa uudistusohjelmassa New Dealissa.
Historia > Toisen maailmansodan jälkeen

Kansainliitto ja toisen maailmansodan jälkeen Yhdistyneet kansakunnat juontuvat kirkolliseen kampanjointiin ja poliittisen teologian virtauksiin. Mustien kansalaisoikeustaisto 1950- ja 1960-luvuilla oli syvästi uskonnollinen, ennen muuta kirkoista kummunnut yritys tavoitella oikeudenmukaisuutta kaikille etnisille ryhmille.
Historia > 1960-luvun kulttuurimurros

Uskonnollisen vasemmiston menestyksen katkaisi 1960-luvulla yhdysvaltalaisessakin vasemmistossa vallalle päässyt uskontokriittinen ja uskontovastainen, sekularistinen asennoituminen ajan haasteisiin. Sekulaari uskonvastaisuus iski kiilan vasemmistoeliitin ja tavallisen kansan, edelleen huomattavan uskonnollisen enemmistön väliin.
”Siviiliavioliitto on kansalaisoikeus.” Unitaarikirkon kyltti kannattaa oikeutta avioliittoon myös samaa sukupuolta oleville.
Vaarallisia suhteita (vuoden 2003 elokuva)

| Vaarallisia suhteita> 스캔들 - 조선남녀상열지사 Seukandeul - Joseon namnyeo sang'yeoljisa |
| --- | --- |

Ohjaaja:  E J-Yong
Käsikirjoittaja:   Kim Dae-woo  Kim Hyeon-jeong  E J-yong 
Perustuu:  Choderlos de Laclosin kirjeromaaniin
Tuottaja:   Lee Yoo-jin  Oh Jeong-wan 
Säveltäjä:  Lee Byung-woo
Kuvaaja:  Byung-Il Kim
Leikkaaja:   Yang-Il Kim  Seung-Ryong Han 
Valmistustiedot
Valmistusmaa:  Etelä-Korea
Tuotantoyhtiö:   CJ Entertainment  BOM Films  CJ Venture Investment  IMM Venture Capital 
Levittäjä:  CJ Entertainment Netflix
Ensi-ilta:  2003
Kesto:  126 min
Alkuperäiskieli:  korea
Budjetti:  5 miljoonaa dollaria
Tuotto:  5 762 801 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Vaarallisia suhteita (hangul: 스캔들 - 조선 남녀 상열지사; hanja: 스캔들 - 朝鮮男女相悅之詞; uudistettu latinisaatio: Seukandeul - Joseon namnyeo sang'yeoljisa) on vuonna 2003 ensi-iltansa saanut E J-Yongin (joskus muodossa J-Yong E) ohjaama eteläkorealainen elokuva. Siinä ranskalaisen kirjailijan Choderlos de Laclosin samannimisen romaanin (alkuteos Les liaisons dangereuses 1782) tapahtumat on siirretty 1700-luvun Koreaan.
Näyttelijät

| 0 | 1 | 2 |
| --- | --- | --- |
|  Yong-Jun Bae  | … |  Cho-won   |
|  Mi-Sook Lee  | … |  Lady Cho   |
|  Do-Youn Jun  | … |  Lady Sook   |
|  Hyun-Jae Cho  | … |  Kwon In-ho   |
Arvioita

Turun Sanomien Tapani Maskula sanoi tiukkojen etikettisääntöjen ja sovinnaisten tapojen varaan rakentuvan tarinan sopivan hyvin siirrettäväksi perinteitä kunnioittavaan aasialaiseen tapakulttuuriin. ”Vaarallisia suhteita on itämaiseen tapaan kuulas ja koristeellinen kamarinäytelmä, jossa vaatteiden väreillä, siroilla esineillä, eksoottisilla lavasteilla ja ruokapöytien herkullisilla kattauksilla korvataan ilmeettömien kasvojen vähäpuheisuutta. Käsinkirjoitettujen kirjeiden kaunotaidetta tavoitteleva elokuva ei pysy aivan loppuun asti etäännyttävässä tyylissään vaan sen rauhallista rytmiä rikkovat nopeiden ratkaisujen rajusti sivaltavat iskut.”
Nikolai Ge

| Nikolai Ge |
| --- | --- |
 Nikolai Jarošenko, Nikolai Ge, 1890
Henkilötiedot
Syntynyt: 27. helmikuuta (15. helmikuuta) 1831  Venäjän keisarikunta
Kuollut: 13. kesäkuuta (1. kesäkuuta) 1911
Kansalaisuus:  venäläinen
Taiteilija
Ala:  taidemaalari
Taidesuuntaus:  realismi, uskonnollinen taide
Nikolai Nikolajevitš Ge (ven. Николай Николаевич Ге; 27. helmikuuta (J: 15. helmikuuta) 1831 – 13. kesäkuuta (J: 1. kesäkuuta) 1894) oli venäläinen taidemaalari ja peredvižnikkien eli vaeltajiksi kutsutun, kiertäviä taidenäyttelyitä järjestäneen taiteilijayhdistyksen jäsen.
Hän opiskeli alun alkaen tieteitä, mutta luopui tästä alkuperäisestä urasuunnitelmastaan ja pääsi taideakatemiaan Pietariin. Hän valmistui vuonna 1857. Vuonna 1863 hänen nimitettiin Akatemian jäseneksi.
Ge työsti erityisesti uskonnollisia aiheita, mutta ei suinkaan rajoittunut niihin; hän ikuisti lisäksi muun muassa näkemyksensä Tolstoista ja maalasi myös historiallisia tapahtumia kuvaavia teoksia. Vuodesta 1876 lähtien Ge asui maatilallaan Ukrainassa, jossa työskenteli maanviljelyksen parissa ja eli Tolstoin oppien mukaista yksinkertaista elämää. Tuona aikana hän työskenteli erityisesti uskonnollisten aiheiden parissa ja pyrki näin – Tolstoin tapaan – luomaan teemallisen sarjan Evankeliumi maalauksina. Hänen päämotiivikseen nousi kärsivä ihminen, Kristuksen kärsimyksessä vertauskuvallisesti esitettynä.
Sukunimi Ge tulee ranskalaisperäisestä nimestä Gay, sillä Gen isoisä muutti 1700-luvulla Ranskasta Venäjälle.
Maalauksia

Viimeinen ehtoollinen
1863
A. A. Potehinin muotokuva, 1876
Mikä on totuus?
1890
Omatunto. Juudas, 1891
Leo Tolstoin muotokuva
Namyangin työläisten alue

| Namyangin työläisten alue 남양로동자구 |
| --- | --- |
 Näkymä Namyangiin Kiinan puolelta
 Namyangin työläisten alue
 Koordinaatit: 42°57′N, 129°51′E 
Valtio:  Pohjois-Korea
Maakunta:  Pohjois-Hamgyeong
Piirikunta:  Onseong
Infobox OKVirheellinen NIMI-arvo: 
Namyangin työläisten alue (kor. 남양로동자구, Namyang-rodongjagu, hanja 南陽勞動者區) on Korean demokraattisen kansantasavallan Pohjois-Hamgyeongin maakuntaan kuuluvan Onseongin piirikunnan osa-alue. Se sijaitsee piirikunnan pohjoisosassa Onseongin maaseutukaupungin länsipuolella Kiinan rajalla Tumenjoen varrella.
Rautatie yhdistää kaupungin Tumenjoen vastarannalla sijaitsevaan kiinalaiskaupunkiin, Tumeniin.
Aiheesta muualla

Kuvia tai muita tiedostoja aiheesta Namyangin työläisten alue Wikimedia Commonsissa
Mörruminjoki

| Mörruminjoki |
| --- | --- |

Maanosa:  Eurooppa
Maat:  Ruotsi
Läänit:  Blekinge
Maakunnat:  Småland
Kunnat:  Karlshamn, Olofström, Tingsryd
Vesistöalue ja valuma-alueen tietoja
Päävesistöalue:  Mörruminjoen vesistö
Pinta-ala:  3 369,1 km²  
Järvisyys:  13 % 
Pääuoman pituus:  181 km 
Pääuoman osuudet:  Mörrumsån ←Helige å ←Räppegölen ←Åbyån ←Mörrumsån ←Holmån ←Grannkonebäck ←Benå
Joen uoman kohteita
Alkulähde:  Åsnen, Urshult, Tingsryd 
 :  56.5435°N, 14.7578°E
Laskupaikka:  Mörrum, Karlshamn
 :  56.1542°N, 14.7472°E
Läpivirtausjärvet:  Åsnen (en)
Mittaustietoja
Lähdekorkeus:  139 m  mpy. 
Laskukorkeus:  0 m
Korkeusero:  139 m
Pituus:  51 km  
Kaltevuus:  2,73 m/km
Keskiylivirtaama:  70,4 m³/s (MHQ) 
Keskivirtaama:  31,3 m³/s (MQ) 
Keskialivirtaama:  10,5 m³/s (MNQ) 
Muuta
Muualla:  Wikimedia Commons
Mörrumjoen lehtorantoja
Mörruminjoki (ruots. Mörrumsån) on Ruotsissa Blekingen läänissä virtaava 51 kilometriä pitkä joki, joka kuuluu Mörruminjoen vesistössä sen 181 kilometriä pitkään pääuomaan. Joen valuma-alueen pinta-ala on 3 369 neliökilometriä ja se laskee Itämeren pääaltaaseen Mörrumissa Karlshamnin kunnassa.
Joki on erittäin tunnettu urheilukalastusjoki, johon nousevat niin lohi kuin meritaimenkin. Kalastusvälinevalmistaja Abu Garcia käyttää Mörrumia tuotenimissään. Joen varrella on myös Svängsta, Ruotsin tunnetuimpiin kellonvalmistajiin kuuluvan Haldan synnyinpaikka
Vesivoimaa

Mörruminjoen pääuomassa on 17 vesivoimalaitosta: Marieberg, Hemsjö Nedre, Hemsjö övre, Fridafors Nedre, Fridafors Övre, Granö, Huseby, OHS, Gransholm, Bergqvara, Åby, Lidekvarn, Barsbro, Solängen, Böksholm, Kullafors ja Lindshammar. Voimaloiden yhteisteho on 22,8 megawattia ja niiden vuosituotanto on noin 95,9 gigawattituntia.
Käännös suomeksi
Vastalammi

| Vastalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°50′17″N, 23°37′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskujoki:  Sikkilänjoki 
Järvinumero:  35.344.1.003
Mittaustietoja
Pinnankorkeus:  104,1 m  
Rantaviiva:  0,658 km  
Pinta-ala:  2,339 ha  
Saaria:  ei saaria 
 fiVastalammi 
Vastalammi  on Pirkanmaalla Ylöjärvellä Parkkuun kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,3 hehtaaria ja se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Sikkilänjoen alaosan alueeseen (35.344) se kuuluu. Lammen vedenpinnan korkeus on 104,1 metriä mpy.
Ultima III

| Ultima III: Exodus |
| --- | --- |
Kehittäjä:  Richard Garriott
Julkaisija:  Origin Systems
Jakelija:  Origin Systems
Suunnittelija:  Richard Garriott
Säveltäjä:  Tsugutoshi Gotō
Pelisarja:  Ultima
Julkaistu:  1983
Lajityyppi:  roolipeli
Pelimuoto:  Yksinpeli
Alusta:  Amiga, Apple II, Atari ST,
Jakelumuoto:  levyke
Lisää peliartikkeleitaVideopelien teemasivulla
Infobox OK   : 
Ultima III: Exodus on Origin Systemsin kehittämä ja alun perin 1983 julkaisema Ultima-tietokoneroolipelisarjan videopeli.
Exodus oli aikanaan ensimmäinen animoituja hahmoja sisältänyt tietokoneroolipeli. Pelaajalla oli myös hallinnassaan kokonainen seurue yhden pelaajahahmon sijasta.
Tarina

Sankari saa Lord Britishiltä tehtävän voittaa Exoduksen ja lähtee Ambrosiaan etsiäkseen salaperäistä Time Lordia ja viimein Isle of Fireen lopputaisteluun Exoduksen kanssa.
Vastaanotto

Peli voitti Computer Gaming Worldin lukijaäänestyksessä vuoden 1985 parhaan seikkailupelin palkinnon.
Aiheesta muualla

Ultima III MobyGamesissa (englanniksi)
-pelisarja
| --- | --- |
Pääsarja:   Ultima I  Ultima II  Ultima III  Ultima IV: Quest of the Avatar  Ultima V  Ultima VI  Ultima VII  Ultima VIII  Ultima IX  Ultima Collection 
Worlds of Ultima:   The Savage Empire  Martian Dreams 
Ultima Underworld:   Ultima Underworld: The Stygian Abyss  Ultima Underworld II: Labyrinth of Worlds 
Muita pelejä:   Akalabeth  Ultima Online  Ultima Worlds Online: Origin  Ultima X: Odyssey  Arthurian Legends 
Muuta:   Richard Garriott  Lord British  Avatar
Urheiluopistot

| Urheiluopistot ry |
| --- | --- |

Perustettu:  1988
Päämaja:  Sporttitalo Valimotie 10 00380 Helsinki
Pääsihteeri:  Eerika Laalo-Häikiö
Puheenjohtaja:  Peter Gabrielsson
Aiheesta muualla
Sivusto
Urheiluopistot ry on vuonna 1988 perustettu 12 valtakunnallisen liikunnan koulutuskeskuksen yhteinen järjestö. Järjestöllä on ollut oma pääsihteeri vuodesta 2012 lähtien. Järjestö vastaa liikunnan koulutuskeskusten edunvalvonnasta, toimii keskusten yhteistyöjärjestönä, kantaa vastuuta liikunnan koulutuskeskusten arvostuksesta sekä huolehtia liikunnan yhteiskunnallisista tehtävistä.
Jäsenet

Solvallan urheiluopisto
Eerikkilän urheiluopisto
Kisakallion urheiluopisto
Kolmen Kampuksen Urheiluopisto
Kuortaneen urheiluopisto
Liikuntakeskus Pajulahti
Santasport Lapin Urheiluopisto
Suomen Urheiluopisto
Tanhuvaaran urheiluopisto
Urheiluopisto Kisakeskus
Varalan urheiluopisto
Vuokatin Urheiluopisto
Talous

Urheiluopistojen yhdistys on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 260 000 euroa. Vuosittainen tuki on ollut vuodesta 2022 lähtien 50 000 euroa.
Nartheks

Narthex merkitty kuvaan tummemmalla sävyllä.
Nartheks (tai narthex) on basilikassa atriumin ja runkohuoneen välinen katettu eteishalli.
Alun perin nartheks oli tila, joka ei kuulunut varsinaiseen kirkkorakennukseen. Se oli tarkoitettu seurakuntaan kuulumattomille ihmisille, jotka eivät saaneet astua kirkkoon, mutta saivat seurata nartheksista jumalanpalvelusta. Nartheks saattoi olla joko kirkkorakennuksen esipiha tai katettu eteinen.
Sittemmin nartheks menetti alkuperäisen tehtävänsä, kun myös muut kuin seurakuntalaiset saivat astua kirkkoon. Kirkkoarkkitehtuurissa kuitenkin rakennettiin edelleen kirkkoihin eteistila.
Netcycler

Netcycler on Netcycler Oy:n kehittämä nettipohjainen tavaranvaihtopalvelu, jossa hankitaan ja annetaan tavaroita tekemällä  vaihtokauppoja tai antamalla ilmaiseksi. Palvelussa kierrätetään uusiokäyttöön tyypillisiä kodin tavaroita, vaatteita, kirjoja, huonekaluja, lastentarvikkeita, elokuvia, elektroniikkaa, urheiluvälineitä jne. Palvelussa käytetään Netcyclerin patentoimaa vaihtorinkiteknologiaa, joka huomattavasti parantaa vaihtojen todennäköisyyttä verrattaessa suoraan henkilöltä henkilölle vaihtoon. Yrityksen tavoitteena on edistää tavaroiden kiertoa ja siten vähentää kulutuksesta aiheutuvaa ympäristökuormitusta.
Palvelu avattiin Suomessa maaliskuussa 2010 ja Saksassa lokakuussa 2010. Palvelu avattiin myös Britanniassa toukokuussa 2011.
Netcyclerilla on yli 110 000 rekisteröitynyttä käyttäjää Suomessa, Saksassa ja Britanniassa. Palvelun peruskäyttö on ilmaista, lisäksi yritys tarjoaa maksullisia logistiikkapalveluita sekä yrityksille suunnattuja palveluita.
Sivusto ei ole toiminut ainakaan tammikuun 2014 jälkeen sosiaalisen median viestien mukaan, eikä ylläpito ole kommentoinut asiaa, saati korjannut vikoja. 6.6.2014 yritys ilmoitti sulkevansa palvelun kokonaan 19.6.2014.
Yritys on tehnyt pelkästään tappiota  koko olemassaolonsa aikana.
Aiheesta muualla

Netcycler.fi
Talouselämä (Arkistoitu – Internet Archive)
Voima (Arkistoitu – Internet Archive)
Helsinki Times
YLE Uusimusta
Ukrpošta

| Ukrpošta |
| --- | --- |

 Ukrpoštan postilaatikko Kiovassa
Perustettu:  1947
Toimitusjohtaja:  Ihor Smiljanskyi
Kotipaikka:   Kiova, Ukraina
Toiminta-alue:  Ukraina ja ulkomaat
Toimiala:  posti
Henkilöstö:  n. 50 000
Kotisivu:  https://ukrposhta.ua/ua
Infobox OKVirheellinen NIMI-arvo: 
Ukrpošta (ukr. Укрпошта) on Ukrainan kansallinen postipalvelu. Sen kotipaikka on Kiova.